Džanakpuras
Džanakpuras (nep. जनकपुर  = Janakpur) arba Džanakpurdamas – miestas pietryčių Nepale, 123 km nuo Katmandu, netoli Indijos sienos. Pro miestą eina vienintelis šalies geležinkelis. Metalo apdirbimo, maisto, tabako pramonė. Žemės ūkio regiono prekybinis centras. Džanakpuras yra svarbus hinduistų religinis centras: čia yra Sytai skirta Džanakos šventykla (1898 m.), 200 šventųjų šaltinių, Ramos šventykla.